open-index/open-wikipedia-markdown huggingface dataset:
Dansk Melodi Grand Prix 2016

**Dansk Melodi Grand Prix 2016** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2016. Kilpailu pidettiin avoimena sävellyskilpailuna, johon lähetettiin 982 kappaletta. Määrä oli kilpailun historian ennätys. Lähetetyistä ehdotuksista valittiin kymmenen finalistia, jotka julkaistiin 10. tammikuuta.

Finaali pidettiin 13. helmikuuta Forum Horsens -areenalla Horsensissa. Finaali pidettiin kaksikierroksisena. Ensimmäisellä kierroksella viisihenkinen asiantuntijaraati ja katsojat tekstiviesti- ja mobiilisovellusäänestyksellä valitsivat yhdessä kolme superfinalistia. Asiantuntijaraatiin kuuluivat Vicky Leander, Christina Chanée, John Gordon, Dennis Johannessen ja Mette Thorning Svendsen. Superfinaalissa voittajan valitsivat katsojat tekstiviesti- ja mobiilisovellusäänestyksellä. Kilpailun voitti yhtye Lighthouse X kappaleella "Soldiers of Love".

## Tulos
### Ensimmäinen kierros

### Superfinaali

## Lähteet
*
*http://natfinals.50webs.com/10s_20s/Denmark2016.html

### Viitteet
Kirjominla

**Kirjominla** (*Minla ignotincta*) on pyrstötimaleihin kuuluva lintulaji. Lajia tavataan Etelä-, Kaakkois- ja Itä-Aasiassa.

## Koko ja ulkonäkö
Kirjominla kasvaa 13–15 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää on musta, ja päässä on leveä valkoinen silmäkulmajuova. Koiraan selkä on punaruskea ja naaraan harmaampi. Kirjominlan mustissa siivissä on oransseja ja keltaisia juovia. Uloimmat pyrstösulat ovat punaiset. Linnun rinta ja vatsa ovat kellertävät.

## Levinneisyys ja elintavat
Kirjominlaa tavataan Nepalista Kiinaan ja Vietnamiin. Lajin elinympäristöä ovat kosteat ainavihannat metsät ja pensaikot 1&nbsp;100–3&nbsp;400 metrin korkeudella merenpinnasta. Kirjominla liittyy usein sekaparviin. Sen pesimäkausi on huhtikuusta kesäkuulle. Pesä rakennetaan puuhun ja naaras munii kahdesta neljään sinistä munaa.

## Lähteet
Peter Gilmore (näyttelijä)

**Peter Gilmore** (25. elokuuta 1931 Leipzig, Saksa – 3. helmikuuta 2013 Lontoo, Yhdistynyt kuningaskunta) oli brittiläinen näyttelijä ja laulaja, joka näytteli lukuisissa televisiosarjoissa, kuten *[[Doctor Who]]*, *[[Veijareita ja pyhimyksiä]]*, *[[Ruth Rendell Mysteries]]* ja *[[Sydämen asialla]]*. Luultavasti parhaiten hänet tunnetaan televisiosarjasta *[[Merilinja]]*.

Gilmore syntyi Leipzigissa Saksassa, mutta muutti Nunthorpeen North Yorkshireen 6-vuotiaana. Hän oli siellä sukulaisten hoidossa ja kävi siellä myös koulunsa. Gilmore aloitti koulunsa jälkeen 14-vuotiaana työt tehtaassa, mutta hän jatkoi opiskelua myöhemmin Royal Academy of Dramatic Artssa Lontoossa. 1950- ja 1960-luvuilla hän esiintyi lukuisissa musikaaleissa. Gilmore sai ensimmäisen suuren roolinsa vuonna 1958 televisiosarjassa *Ivanhoe*, jossa hän esitti Sir Waldoa. Vuonna 1971 hänet valittiin kapteeni ja laivanvarustaja James Onedinin rooliin televisiosarjaan *Merilinja* (*The Onedin Line*, 1971–1980). Se oli 1800-luvulle sijoittuva historiallinen draamasarja, jossa hän näytteli 10 vuotta.

## Lähteet
Jarkko Koskinen (professori)

**Jarkko T. Koskinen** (s. 1968) on suomalainen tekniikan tohtori ja geodeetikko, joka työskentelee Maanmittauslaitoksen (MML) Paikkatietokeskuksen (aiemman Geodeettisen laitoksen seuraaja, FGI) ylijohtajana ja professorina, ja toimii myös MML:n varapääjohtajana. Hän on toiminut MML:n professorina vuodesta 2011 lähtien. Tätä ennen hän työskenteli tutkimusprofessorina Ilmatieteen laitoksella (2003-2011).

Koskinen valmistui diplomi-insinööriksi Teknillisestä korkeakoulusta (TKK) vuonna 1994. Tekniikan tohtoriksi hän tuli samasta korkeakoulusta vuonna 2001. Hänen englanninkielinen artikkeliväitöskirjansa (2001) TKK:n Avaruustekniikan laboratoriolle tarkasteli lumen kaukokartoitusta mikroaaltoalueen SAR-tutkan avulla. Tutkimustyö oli otsikoitu *Snow monitoring using microwave radars*. 

Koskinen valittiin Aalto-yliopiston Vuoden 2021 alumniksi. Koskinen johtaa Euroopan avaruusjärjestön (ESA) kaukokartoitusohjelmakomiteaa. 

## Lähteet

## Aiheesta muualla
* Jarkko Koskisen julkaisuja Google Scholarissa  (scholar.google.com)
* Jarkko Koskinen. National Land Survey of Finland, FGI. Dr. Tech, Prof  ()
Punkaharjun pappila

**Punkaharjun pappila** on entinen kirkkoherran virka-asunto Savonlinnan Punkaharjulla, Etelä-Savossa. Pappilan puinen päärakennus on valmistunut vuonna 1928 ja sen lähistöllä sijaitsee Savonlinnan seurakunnan leirikeskus. Pappilaan kuuluu noin 2,9 hehtaarin määräala.

## Historia ja arkkitehtuuri
Punkaharjun pappila on toiminut kirkkoherran virka-asunnon lisäksi myös seurakuntatalona ja myös muussa asumiskäytössä. Pappilan viimeinen asukas muutti pois vuonna 2008, jonka jälkeen rakennus seisoi pitkään tyhjillään. Vuoden 2023 lokakuussa Savonlinnan seurakunnan kirkkovaltuusto päätti, että pappila myydään 200 000 eurolla yrittäjäpariskunta Hannu Huitille ja Mikko Ranta-Huitille.

Pappilassa on 1,5 kerrosta ja yläkerran satulakatosta on puhkaistu kolme puolikaaren muotoista kattoikkunaa. Vesikatteena on harmaaksi maalattu saumapeltikatto. Seinät on verhoilut keltaiseksi maalatulla laudoituksella. Rakennuksessa on betonista valettu kivijalka.

## Lähteet
Saint-Nectaire (Puy-de-Dôme)

**Saint-Nectaire** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 36 kilometriä Clermont-Ferrandin kaupungista etelään.

Kunta on tullut tunnetuksi samannimisestä Saint-Nectaire -juustostaan. Sen pähkinäinen maku tulee seudulla laiduntavien salers- ja montbéliardes-rotuisten nautojen maidosta.

Saint-Nectaire sijaitsee Puy de Sancyn tulivuoren juurella. Kunnan vanha keskusta Saint-Nectaire le Haut sijaitsee Mont Cornadore -vuoren laella ja on rakennettu Saint-Nectairen kirkon ympärille. Alhaalla laaksossa on 1800-luvulla rakennettu kylpylä, jonka yhteydessä on huviloita ja hotelleja. Saint-Nectairen kirkko on rakennettu 1100-luvulla. Sen rakennettiin Chaise Dieun benediktiinimunkkien johdolla. Ranskan suuren vallankumouksen jälkeen vuonna 1840 se luokiteltiin historialliseksi muistomerkiksi, ja vuonna 1875 arkkitehti Louis-Clémentin Bruyerre kunnosti sen.

## Lähteet

## Aiheesta muualla
Besse-et-Saint-Anastaise

**Besse-et-Saint-Anastaise** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 46 kilometriä Clermont-Ferrandin kaupungista etelään.

Keskiaikaisen kaupungin keskustassa sijaitseva Saint-Andrén kirkko on rakennettu laavakivestä. Kirkko oli alun perin rakennettu romaaniseen tyyliin, mutta 1400-luvulla se uusittiin ja se sai goottilaisia muotoja. Vuonna 1886 se luokiteltiin historialliseksi muistomerkiksi. 

Super-Bessen hiihtokeskus perustettiin kunnan alueelle vuonna 1961. Rinteet ovat Puy de Sancyn etelärinteellä 1 350 ja 1 850 metrin välillä. Hiihtokeskuksessa on 27 rinnettä ja 21 hiihtohissiä. 

## Lähteet

## Aiheesta muualla
Sangallo

**Sangallo**, **Sangalo** on sukunimi muun muassa seuraavilla henkilöillä:

;Italialainen taiteilijasuku
* Giuliano da Sangallo (1445–1516), arkkitehti ja kuvanveistäjä
* Antonio da Sangallo vanhempi (1455–1534), kuvanveistäjä, Giulianon veli
* Antonio da Sangallo nuorempi (1483–1546), arkkitehti, edellisten veljenpoika

;Muita
* Ivete Sangalo (s. 1972), brasilialainen axé- ja MPB-laulaja, sanoittaja ja näyttelijä
Louisianan kuvernöörinvaalit 2023

**Louisianan vuoden 2023 kuvernöörinvaalit** pidettiin 14. lokakuuta 2023 ja niissä valittiin osavaltion kuvernööri seuraavaksi nelivuotiskaudeksi. Istuva kuvernööri John Bel Edwards oli virkakausiltaan rajoitettu, eikä ollut ehdolla vaaleissa. Louisianan kuvernöörin virkakaudet on rajattu kahteen nelivuotiskauteen, jonka jälkeen uutta jatkokautta voi hakea neljän vuoden jälkeen.

Vaalit voitti osavaltion oikeusministeri, republikaanien Jeff Landry. Hän sai yli puolet äänistä, joten hänet valittiin kuvernööriksi suoraan ensimmäisellä kierroksella.

## Tausta ja äänioikeus
Virkakausiltaan rajoitettu istuva kuvernööri John Bel Edwards ei voinut olla ehdolla uudelle kaudelle. Edwards voitti kaksi kuvernöörikautta sosiaalisesti konservatiivisessa Louisianssa, missä auttoi se, että Edwards on melko konservatiivinen demokraatti. Useimmat analyytikot arvelivat, että kuvernöörin virka siirtyy takaisin republikaanipuolueelle.

Äänioikeutettuja ovat kaikki sellaiset henkilöt, jotka täyttävät seuraavat ehdot:

* Yhdysvaltain kansalainen, joka asuu Louisianassa
* Vähintään 18-vuotias 
* ei ole vangitsemismääräyksen alainen, tai jos on, ei saa olla ollut vangittuna kyseisen määräyksen nojalla viimeisten viiden vuoden aikana, eikä saa olla sellaisen vangitsemismääräyksen alaisena, joka koskee vaalipetosta tai muuta vaalirikosta
* ei ole oikeuden päätöksellä vajaavaltainen ja menettänyt äänioikeuttaan (äänioikeus voidaan poistaa tai olla poistamatta vajaavaltaisuuspäätöksessä)

## Ehdokasasettelu
Louisianassa käytetään muista osavaltiosta poikkeavaa vaalijärjestelmää. Louisianassa puolueet eivät järjestä omia esivaalejaan, vaan ensimmäisellä kierroksella kaikki ehdokkaat ovat samalla äänestyslipulla puolueesta riippumatta. Jos kukaan ehdokkaista ei saa äänten enemmistöä, järjestetään toinen kierros kahden eniten ääniä saaneen ehdokkaan kesken. Marraskuussa 2022 vuosi ennen vaaleja Louisianan republikaaninen puolue antoi virallisen tuenilmauksensa osavaltion oikeusministeri Jeff Landrylle vaaleihin. Monet republikaanit kritisoivat päätöstä.

Varakuvernööriä ei valita samoissa vaaleissa yhdessä kuvernöörin kanssa. Tätä yritettiin muuttaa viimeksi keväällä 2023, mutta muutos ei saanut vaadittavaa 2/3 enemmistöä osavaltion edustajainhuoneessa. Varakuvernöörin vaali järjestetään kuitenkin samaan aikaan. Varakuvernööriksi valittiin istuva varakuvernööri Billy Nungesser, joka edustaa republikaaneja. 

## Tulokset

Lähde:

## Lähteet
PES-Arkkitehdit

**PES-Arkkitehdit Oy** (aiemmin Pesark) on helsinkiläinen arkkitehtitoimisto. 

Toimiston perusti Pekka Salminen vuonna 1968. Sen toimitusjohtaja on DI Jarkko Salminen. Arkkitehti Tuomas Silvennoinen on toimiston osakas ja suunnittelujohtaja vuodesta 2002.

Vuonna 2010 PES-Arkkitehdit avasi oman toimiston Shanghaihin. Se on ainoa suomalainen arkkitehtitoimisto, jolla on pysyvä edustus Kiinassa. PES-Arkkitehdit on ollut Kiinassa mukana yli sadassa projektissa. 

Yrityksellä on Helsingin-toimistossaan noin kuusikymmentä työntekijää ja Shanghain-toimistossaan kymmenen. 

## Kohteita

* Lahden teatteri 1983
* Vantaa-Seutulan lentokentän terminaalirakennukset ja pysäköintitalot 1996–2004
* Marienkirchenin konserttitalo (2001) Neubrandenburg, Saksa
* Työtehoseuran omistamien maa-alueiden asemakaava Sammatissa (ent. Elias Lönnrotin emäntäkoulun alue)
* Kehäradan asemat 2008–2016

* SCAC eli Strait Culture and Art Centre  Kiinassa Fuzhoun kaupungissa, pääsuunnittelijana Pekka Salminen

* Turun musiikkitalo Fuuga
* Länsiterminaali 2 Helsingin Jätkäsaaressa (2017)
* Helsinki-Vantaan terminaalin monet laajennukset 
* Icon Yunduan Tower -pilvenpiirtäjä (2017), Chengdu, Kiina
* Wuxin oopperatalo (2017), Kiina
* Wuxi Grand Theatre eli Wuxin kulttuurikeskus valmistui vuonna 2012.
* Fuzhoun taide- ja kulttuurikeskus (2018), Kiina
* Finnoon metroasema (2022)
* Kaitaan metroasema (2022)

## Lähteet
Flodström

**Flodström** on sukunimi, joka on muun muassa seuraavilla henkilöillä:

*Isidor Flodström (1856–1939), ruotsalainen tilastotieteilijä
*Pasi Flodström (s. 1995), suomalainen laulaja, kanttori ja vuoden 2023 tangokuningas
Maaranen

**Maaranen** on sukunimi, joka on muun muassa seuraavilla suomalaisilla henkilöillä:

*Annamari Maaranen (s. 1986), telinevoimistelija ja valmentaja
*Esa Maaranen (1953–2023), urheilutoimittaja
*Satu Maaranen (s. 1984), muotisuunnittelija
Loliini

**Loliini** (C8H14N2O) on myrkkyraiheinän (*Lolium temulentum*) sisältämä alkaloidi. Ensimmäisen kerran sitä onnistuivat eristämään Sabir Junusov ja S. T. Akramov, jotka kuvasivat aineen tieteelle vuonna 1955 yhdessä muiden samankaltaisten alkaloidien kanssa. Loliinin johdannaisia ovat muun muassa aiemmin eristetty temuliini eli norloliini sekä Junusovin ja Akramovin 1955 eristämät N-asetyylinorloliini ja N-formyyliloliini. Kaikki nämä aineet suojaavat kasvia merkitsevästi kasvia syöviltä hyönteisiltä. Aikuisia tuhohyönteisiä vastaan loliinijohdannaisia sisältävän liuoksen suihkuttaminen kasvien lehdille toimii suunnilleen yhtä hyvin kuin nikotiinisulfaatin suihkuttaminen.

Loliinia voidaan syntetisoida eri tavoin. Vuonna 1986 Tufariello kehitti yhdessä tutkijaryhmänsä kanssa ensimmäisen loliinin syntetisointimenetelmän, jonka lähtöaineina on dimetoksynitroni ja metyyli-4-hydroksikrotonaatti. Menetelmä sisältää 12 vaihetta. Toisella menetelmällä loliinia voidaan valmistaa omenahaposta 20 vaiheen kautta.

## Lähteet

## Aiheesta muualla
* PubChem: Loline
Compains

**Compains** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 56 kilometriä Clermont-Ferrandin kaupungista etelään.

Saint-Georgesin kirkko on rakennettu 1200-luvulla. Kirkko uusittiin 1400-luvulla, ja sen eteläiseen poikkilaivaan liitettiin kahdeksansivuinen torni. Kirkko kunnostettiin 1800-luvulla, ja vuonna 1822 kastanjapaanuilla päällystetty torni rakennettiin uudelleen. 

## Lähteet

## Aiheesta muualla
Euroopan kaukovaellusreitti E4

**Euroopan kaukovaellusreitti E4** on yksi kahdestatoista Euroopan halki kulkevista kaukovaellusreiteistä. Reitti on 12&nbsp;090 kilometriä pitkä ja kulkee kymmenen maan läpi. Reitti alkaa Espanjasta ja päättyy Kyprokselle.

## Reitti
### Espanja
Espanjassa reitti alkaa Puigcerdàn kaupungista ja päättyy Tarifaan. Reitistä on maassa toiminnassa 2&nbsp;267 kilometriä. Reitti haarautuu pohjoiseen Guadalquivirin laakson läpi ja eteläiseen Sierra Nevadan kansallispuiston läpi kulkeviin teihin, jotka yhdistyvät määränpäässä.

### Ranska
Ranskassa E4-reittiä on 1&nbsp;374 kilometriä. Se alkaa Espanjan rajalta Bourg-Madamen kohdalla ja päättyy Sveitsin rajalle la Curen kohdalla.

### Sveitsi
Sveitsissä reittiä kulkee noin 210 kilometriä, alkaen la Curesta ja päättyen Gaissau Zolliin.

### Saksa
Saksassa reitin pituus on 336 kilometriä. Se alkaa yhdessä E5-kaukovaellusreitin kanssa Hittisaun lähistöltä ja päättyy Bad Reichenhalliin.

### Itävalta
Itävallan läpi kulkee kaksi reittiä, joista toinen menee vuoriston läpi 1&nbsp;100 kilometrin pituudelta, kun taas toinen reitti 900 kilometrin pituudelta. Reitit alkavat lähellä Sveitsin rajaa Bregenzin luona ja päättyvät Unkarin rajalle Geschriebenstein-vuoren luona.

### Unkari
Unkarissa reitti kulkee yhteensä 1&nbsp;790 kilometrin pituudelta, ja sielläkin on kaksi reittiä. Aloituspaikkana on Köszegin kaupunki ja lopetuspaikka Röszken kaupunki Serbian rajalla.

### Serbia ja Romania
Serbiassa reittiä kulkee 1&nbsp;240 kilometriä, alkaen Krsturin kylästä Unkarin rajalta ja päättyen Gradinan kylään Bulgarian rajalle. Romaniassa reittiä ei ole tarkoin määritelty.

### Bulgaria
Reitti on Bulgariassa noin 260 kilometrin pituinen. Se alkaa Sofiasta ja päättyy Slavjanka-vuorelle.

### Kreikka ja Kypros
Kreikassa reittiä kulkee 1&nbsp;832 kilometriä. Se alkaa Kulatan kylästä ja päättyy Kreetan saarelle, josta matka jatkuu Kyprokselle Páfoksen kaupunkiin.

## Lähteet
Tuusulan pappila

**Tuusulan pappila** (ruots. *Tusby prästgård*) on entinen kirkkoherran virka-asunto Tuusulassa Uudellamaalla. Pappila oli Tuusulan seurakunnan omistuksessa aina kevääseen 2018 asti, jolloin se myytiin yksityisasunnoksi.

## Historia ja arkkitehtuuri
Tuusulan pappilan puinen päärakennus on valmistunut 1820-luvulla. Rakennuksen päätyyn on valmistunut tiilirakenteinen kirkkoherranvirasto arkistoholveineen vuonna 1936. Arkisto-osa oli usein rakennettu kivestä tai tiilestä, jotta se olisi tulenkestävä. Pappilan pihamaalla sijaitseva ulkorakennus on todennäköisesti vanhempi kuin itse päärakennus. Ulkorakennuksessa on asunut pappilan palvelus- ja työväkeä.

Pappilassa on tiilipäälysteinen mansardikatto ja luonnonkivinen kivijalka. Sen huomattavimpia piirteitä on puoliympyrää muistuttava lasitettu kuisti, josta aukeaa pariovet pappilaan sisälle.

Tuusulan pappila kuuluu osaksi kirkonkylässä sijaitsevaa, suojeltua Tuusulan Rantatien kulttuurimaisemaa.

## Lähteet
Perunamakkara

** Perunamakkara** on makkara, jossa on mukana perunaa. Se on läheistä sukua ryynimakkaralle, mutta ryynien sijasta täytteenä käytetään perunaa.

Perunamakkara on suomalainen perinneruoka, erityisesti Karkkilassa. Perinteisesti sitä valmistettiin syksyisin teurastuksen yhteydessä.

## Lähteet

## Aiheesta muualla
* Sakari Nupponen: Näitä makkaroita Suomessa syötiin ennen HK:n valtakautta Helsingin Uutiset 6.8.2020
Sinapinsiemen (mauste)

**Sinapin siemenet** ovat mausteena käytettäviä 1–2 millimetrin levyisiä kelta-, musta- tai ruskea- eli sareptansinapin siemeniä. Lämpimillä ja kuivilla seuduilla kasvaneen sinappikasvin siemenet ovat tulisempia kuin viileämmillä ja kosteammilla seuduilla kasvaneiden.

Sinapin tunnusomainen tulinen maku syntyy, kun siemenen sisältämät glukosinolaatit ja myrosinaasientsyymit sekoittuvat. Glukosinolaatit ovat kasvin puolustuskeino perhosentoukkia vastaan. Maku tai ärsytys aistitaan, kun sinapista vapautuvat tiosyanaatit aistitaan nenässä ja hajuhermo lähettää aivoihin kipuaistimuksen. Kuuma vesi ja etikka laimentavat sinapin tulisuutta ja katkeruutta.

Ruokia voidaan maustaa kokonaisilla tai jauhetuilla sinapinsiemenillä. Jauhetuista sinapinsiemenistä voidaan myös valmistaa sinapiksi kutsuttua maustetahnaa.

Japanilaisessa keittiössä käytetään sareptansinapin itämaista lajiketta. Mustasinappia käytetään intialaisessa keittiössä ja kiinalaisessa lääkinnässä, ja se on myös *Raamatussa* ja monissa vanhoissa resepteissä mainittu sinappikasvin laji.

## Ravintoarvo

## Viljely
Keltasinappia *(Sinapis alba)* kasvatetaan etenkin Välimeren seudulla, sareptansinappia *(Brassica juncea)* Intiassa ja englanninkielisissä maissa sekä alkuaan Lähi-idästä lähtöisin olevaa  mustasinappia *(Brassica nigra)* Argentiinassa, Chilessä ja Pohjois-Amerikassa. Sinapin siemenet alkavat kypsyä elokuun alussa, ja ne kerätään ja erotellaan, kun kasvin varsi on lakastunut. 

Maailman suurimmat sinapinsiemenen tuottajat ovat Kanada, Nepal ja Myanmar, jotka yhdessä tuottavat noin 70 prosenttia maailman siemensadosta. Suurimmat sinapinsiemenen tuojamaat ovat Yhdysvallat ja Saksa. Pohjois-Amerikassa ja Euroopassa sinapinsiemenet käytetään etupäässä sinappiin, mutta Aasiassa niistä tehdään keittoöljyä.

## Lähteet
* 

## Viitteet
Anders Beer Wilse

**Anders Beer Wilse** (12. kesäkuuta 1865 Flekkefjord – 20. helmikuuta 1949 Oslo) oli norjalainen valokuvaaja, joka kuvasi laajasti norjalaista elämää ja luontoa 1900-luvun alkupuolella. Hän otti myös paljon muotokuvia. Kaikkiaan hänen arkistonsa koostuu noin 200&nbsp;000 kuvasta.
## Kuvia

Gausta, photo by Anders Beer Wilse.jpg|Gaustatoppen (1910)
Bjørnsons begravelse DEX W 00197.jpg|Bjørnstjerne Bjørnsonin hautajaiset (1910, käsin väritetty)
Lalla Carlsen.jpg|Lalla Carlsen Chat Noir -teatterissa (1920)
Roald Amundsen and N-25 at Svalbard.jpeg|Roald Amundsenin lentokone Huippuvuorilla (1925)
Tar production in Målselvdalen valley in 1928.jpg|Tervanpolttoa Målselvissä (1928, käsin väritetty)
Norwegian soldiers with Krag-Jørgensen rifle and Madsen LMG.jpg|Norjalaisia sotilaista (1928)

## Lähteet

## Aiheesta muualla
Olavi Nupponen

**Aarne Olavi Mikael Nupponen** (25. syyskuuta 1932 Salmi – 7. tammikuuta 2019) oli suomalainen kultaseppä, yritysjohtaja ja yrittäjä, joka sai kauppaneuvoksen arvonimen.

Nupposen vanhemmat olivat kauppias Mikko Nupponen ja Anna Kronholm. Hän avioitui 1955 Annikki Saharisen kanssa. Nupponen kävi kuusi luokkaa Joensuun lyseota 1944–1950 ja valmistui merkonomiksi Tampereen kauppaopistosta 1952. Kultasepän tutkinnon hän suoritti 1968. Nupponen oli M. & O. Nupposen johtaja 1955–1960 ja kultasepänliike Joenkullan perustaja 1957 ja Kultasillan perustaja 1962. 

Joenkulta-Kultasilta, Olavi ja Ritva Nupponen Ky:n yhtiömies Nupponen oli 1964–1973, Joenkulta-Kultasilta Oy:n omistaja ja toimitusjohtaja 1973–1991 ja sitten Joenkulta Oy:n omistaja ja toimitusjohtaja. Hän oli myös fotoliike Kuvasillan perustaja 1968, Optikuvan perustaja ja toimitusjohtaja 1973–1984, kultasepänliike City-ajan perustaja 1980 ja fotoliike Canon-Shopin perustaja 1981. Nupponen oli lisäksi Karelian Kulta Ky:n vastuullinen yhtiömies ja fotoliike Foto-Pisteen omistaja sekä Unkarissa toimineen Finlandia Kft:n perustaja.  

Nupposella oli myös lukuisia liike-elämän ja muita luottamustoimia. Kauppaneuvoksen arvonimen hän sai 1990, Pohjois-Karjalan maakunnan yrittäjäksi hänet valittiin 1987. Nupponen voitti kaitaelokuvauksen amatöörien maailmanmestaruushopean 1979 elokuvallaan *Vaskenvalajat* ja sai useita kaitaelokuvauksen Suomen mestaruusmitaleja. Hän oli 1963–1971 Suomen Kaitaelokuvaajien Liiton hallituksen jäsen. Nupponen, joka harrasti myös taide-esineiden ja postimerkkien keräilyä, sai hopeamitalin postimerkkeilyn maailmannäyttelyssä 1988. 

## Lähteet
Tancred Ibsen

**Tancred Ibsen** (11. heinäkuuta 1893 Gausdal – 4. joulukuuta 1978 Oslo) oli norjalainen elokuvaohjaaja ja lentoupseeri. Hän oli sekä Henrik Ibsenin että Bjørnstjerne Bjørnsonin lapsenlapsi. Tancred Ibsen ohjasi ensimmäisen norjalaisen äänielokuvan *[[Den store barnedåpen]]* vuonna 1931 yhdessä Einar Sissenerin kanssa. Vuoden 1939 ohjauksesta *[[Gjest Baardsen (elokuva)|Gjest Baardsen]]* tuli niin ikään klassikko.
## Ohjaukset

* *[[Den store barnedåpen]] (1931)
* *Vi som går kjøkkenveien* (1933)
* *Op med hodet* (1933)
* *Synnøve Solbakken* (1934)
* *Du har lovet mig en kone* (1935)
* *Ä vi gifta?* (1936)
* *Stackars miljonärer* (1936)
* *Spöket på Bragehus* (1936)
* *Fant* (1937)
* *Valfångare* (1939)
* *Gjest Baardsen* (1939)
* *Tørres Snørtevold* (1940)
* *Den farlige leken* (1942)
* *Et spøkelse forelsker seg* (1946)
* *Den hemmelighetsfulle leiligheten* (1948)
* *To mistenkelige personer* (1950)
* *Storfolk og småfolk* (1951)
* *Savnet siden mandag* (1955)
* *Venner* (1960)
* *Vildanden'' (1963)

## Lähteet

## Aiheesta muualla
Euroopan kaukovaellusreitti E2

**Euroopan kaukovaellusreitti E2** on yksi kahdestatoista Euroopan halki kulkevista kaukovaellusreiteistä. Reitti on 5&nbsp;720 kilometriä pitkä ja kulkee kuuden maan läpi. Se alkaa Isosta-Britanniasta ja päättyy Ranskaan.

## Reitti

### Iso-Britannia
Isossa-Britanniassa reitti alkaa Stanraerin kaupungista, Skotlannista, minkä jälkeen se jakautuu kahteen haaraan. Harwichiin vievä reitti on pituudeltaan 1&nbsp;351 kilometriä ja Doveriin vievä reitti 1&nbsp;407 kilometriä.

### Alankomaat
Reitistä noin 130 kilometriä kulkee Alankomaiden alueella. Siellä reitti alkaa Hoek van Hollandista ja päättyy Bergen op Zoomiin.

### Belgia ja Luxemburg
Belgiassa reitti alkaa Oostenden kylästä ja päättyy Saksan, Belgian ja Luxemburgin yhteiselle rajalle Oureniin. Luxemburgissa reitti kulkee 175 kilometrin matkalta. Se alkaa Ourenin kylästä ja päättyy Schengenin kuntaan.

### Ranska
Ranskassa reittiä kulkee 1&nbsp;427 kilometriä. Se alkaa Luxemburgin rajalta Apachista ja päättyy Nizzaan.

### Sveitsi
Noin 16 kilometriä reitistä kulkee Sveitsin kautta. Reitti alkaa La Curen kylästä ja päättyy Nyoniin.

## Lähteet
Make America Great Again

**Make America Great Again** (suom. ”Tehdään Amerikasta jälleen suuri”, lyh. **MAGA**) on yhdysvaltalainen poliittinen iskulause, joka tuli tunnetuksi Donald Trumpin vaalikampanjassa Yhdysvaltain presidentinvaaleissa 2016. Sittemmin siitä on muodostunut poliittinen liike, jonka näkemyksien mukaan Yhdysvallat on menettänyt maan sisäisen turvallisuuden sekä asemansa maailmanpolitiikassa. MAGA-kannattajat näkevät, että tilanteen pystyy korjaamaan ”Amerikka ensin” -politiikalla. Siihen kuuluu protektionismin lisäämistä, maahanmuuton suurta vähentämistä ja perinteisten arvojen vahvistamista.

Iskulausetta käytti ensimmäisen kerran Ronald Reagan Yhdysvaltain presidentinvaalien 1980 vaalikampanjassa, mutta hän ei asettanut sille tavaramerkkiä. Trump sai iskulauseesta tavamerkin 14. heinäkuuta 2015, ja kuukautta myöhemmin hän ilmoitti vaalikampanjastaan. Trumpin kampanja sai nopeasti vahvaa kannatusta konservatiivisten äänestäjien keskuudessa. Voitettuaan vaalit Trumpin tuesta tuli välttämätön kaikille republikaaneille, jotka halusivat voittaa vastaehdokkaansa esivaaleissa. Presidenttinä Trump toteutti lupauksiaan MAGA-äänestäjilleen kieltämällä muun muassa maahanmuuton Yhdysvaltoihin seitsemästä muslimivaltaisesta maasta, rakennuttamalla raja-aidan Meksikon rajalle ja nimittämällä kolme konservatiivista korkeimman oikeuden tuomaria.

Vuoden 2022 lopulla neljä kymmenestä republikaanista koki itsensä MAGA-republikaaneiksi. Liikkeen vahvuuden vuoksi monet republikaanien ehdokkaat ovat yrittäneet välttää suoraa kritiikkiä Trumpia kohtaan, ja korostaneet hyväksyvänsä ainakin osan liikkeen voimakkaista näkemyksistä. Niihin kuuluu muun muassa valtamedian kritisointi valemedioiksi sekä salaliittoteorioita, kuten usko siihen, että presidentinvaaleissa 2020 tapahtui vaalivilppiä, ja että demokraatit yrittävät korvata valkoiset amerikkalaiset ei-valkoisilla maahanmuuttajilla. Yhdysvaltain presidentti Joe Biden on sanonut MAGA-aatteen olevan hänen mielestään ”puolifasistinen”.

## Katso myös
* Charlie Kirk

## Lähteet

## Aiheesta muualla
Saint Croix (Yhdysvaltain Neitsytsaaret)

**Saint Croix**, (, ; ,  ]; ,  ; ) on aiemmin Tanskan Länsi-Intiaan kuulunut saari, joka on vuodesta 1917 kuulunut Yhdysvaltain Neitsytsaariin.

Saari on 40 km pitkä ja 10 km leveä, ja sen pinta-ala on 218 km². Saint Croix on enimmäkseen vuorinen (korkein kohta 352 metriä merenpinnan yläpuolella), mutta etelässä on alavaa laguunirannikkoa. Ilmasto on trooppinen, vuoden keskilämpö noin +27 °C ja sademäärä 1&nbsp;183 mm. Kuivat kaudet haittaavat usein maanviljelystä. Vuonna 1841 siellä oli 25&nbsp;624 asukasta, vuonna 1911 asukkaita oli 15&nbsp;467 ja nykyisin 41&nbsp;004 (2020).

## Historia
Saint Croix kuului vuodesta 1733 Tanskalle. Se oli suurin Tanskan Länsi-Intiassa omistamista saarista. Saaren löysi Kristoffer Kolumbus 1493. Kiisteltyään espanjalaisten ja muiden kanssa saaren omistuksesta ranskalaiset kaappasivat sen 1651 haltuunsa. Samana vuonna se läänitettiin johanniitoille. Tanska osti saaren 1733 ja maksoi siitä 750&nbsp;000 lireä.

Orjuuden lakkauttamisen (1845) jälkeen saarella ryhdyttiin siihen asti melkein yksinomaan viljellyn sokeriruo'on ohella viljelemään puuvillaa, tupakkaa, banaaneja ja harjoittamaan karjanhoitoa. Tanskan aikana saaren pääkaupunki oli Christiansted (4&nbsp;592 asukasta 1911) ja toinen kaupunki Fredrikssted, jotka ovat edelleen saaren suurimmat kaupungit.

Tanska myi 1916 saaren Yhdysvalloille, jonka hallintaan se siirtyi virallisesti 1917.

## Lähteet

## Aiheesta muualla
Klara Lindh

**Klara Augusta Bernhardina Lindh** (21. helmikuuta 1877 – 8. maaliskuuta 1914) oli ruotsalainen aktivisti, joka ajoi laajalti naisten äänioikeuksia.

Lindh käynnisti laajan kansallisen artikkelisarjan, johon muun muuassa useat ruotsalaiset kirjailijat kertoivat kantansa naisen äänioikeuksien puolesta.

Vuonna 1908 Gävlessä järjestettiin naisille tarkoitettu sosiaalisen politiikan kurssi, jonka perusmateriaalin kirjoitti Lindh.

## Lähteet

## Aiheesta muualla
Humalamäki

**Humalamäki** voi tarkoittaa seuraavia:

* Humalamäen erikoiskoe, Suomen rallin erikoiskoe
* Humalamäki, kulmakunta Jyväskylän länsiosassa.
Peter Waage

**Peter Waage** (29. kesäkuuta 1833 Flekkefjord – 13. tammikuuta 1900 Kristiania) oli norjalainen kemian professori, joka tunnetaan massavaikutuksen lain toteennäyttämisestä yhdessä Cato Maximilian Guldbergin kanssa.
## Lähteet

## Aiheesta muualla
Alfred Maurstad

**Alfred Jentoft Maurstad** (26. heinäkuuta 1896 Vågsøy – 5. syyskuuta 1967 Oslo) oli norjalainen näyttelijä ja elokuvaohjaaja. Hänet tunnetaan muun muassa nimikkoroolista klassikoksi nousseessa *[[Gjest Baardsen (elokuva)|Gjest Baardsen]]issa* (1939).
## Yksityiselämä
Hän oli vuosina 1925–1943 naimisissa näyttelijä Tordis Maurstadin (o.s. Witzøe) kanssa. Heidän yhteinen lapsensa oli näyttelijä Toralv Maurstad. Lisäksi Alfred Maurstadin tytär myöhemmästä avioliitosta Mari Maurstad on näyttelijä.
## Rooleja
* *[[Fant]]* (1937) – Fændrik
## Lähteet

## Aiheesta muualla
Asenafteenikinoni

**Asenafteenikinoni** (C12H6O2) on aromaattisiin kinoneihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa asenafteenikinoni on keltaista kiteistä ainetta. Yhdiste on veteen liukenematonta mutta liukenee esimerkiksi etanoliin ja aromaattisiin hiilivetyihin.

Asenafteenikinonia valmistetaan useimmiten hapettamalla asenafteenia vetyperoksidilla tai dikromaateilla. Reaktiossa muodostuu myös sivutuotteita, kuten karboksyylihappoja. Muita synteesitapoja ovat dibromiasenaftyleenin klooraus ja muodostuvan tuotteen hydrolyysi tai asenafteenidioksiimin hydrolyysi.

Asenafteenikinonia käytetään väriaineiden, lääkeaineiden ja maatalouskemikaalien synteesien lähtöaineena.

## Lähteet
Ellen Tittel

**Ellen Tittel** (28. kesäkuuta 1948 – 7. lokakuuta 2023) oli länsisaksalainen keskipitkänmatkan juoksija. Hän teki naisten mailin juoksun maailmanennätyksen vuonna 1971. Hän osallistui vuosien 1972 ja 1976 kesäolympialaisiin.

Tittel oli kaksi kertaa naimisissa. Kumpikin liitto päättyi eroon.

## Lähteet
Silent Hill: Origins

**Silent Hill: Origins** (tyylitelty muotoon **Silent Hill Ørigins**) on Konamin vuonna 2007 julkaisema selviytymiskauhupeli, joka on viides peli vuonna 1999 alkaneessa *[[Silent Hill]]* -pelisarjassa. Pelin on kehittänyt brittiläinen kehitystiimi Climax Studios, tehden pelistä ensimmäisen muun kuin Team Silentin kehittämän sarjan pelin. Vain aiempien pelien sävellyksistä vastannut Akira Yamaoka on mukana *Originsissa*. Peli julkaistiin alkujaan PlayStation Portablelle vuonna 2007, mutta jo seuraavana vuonna myös PlayStation 2:lle.  

*Origins* sijoittuu ajallisesti ennen sarjan ensimmäisen pelin tapahtumia. Päähenkilönä toimii Travis Grady -niminen rekkakuski, joka pelastettuaan tytön palavasta rakennuksesta lähtee selvittämään tytön taustaa läheiseen Silent Hillin kaupunkiin, kohdatakseen sen painajaismaiset kauhut ja hirvittävät salaisuudet. Peli on kolmannesta persoonasta kuvattu, ja aiempien pelien tavoin pelissä edetään tutkien paikkoja ja arvoituksia ratkomalla. Riippuen tavasta pelin läpäisyn kannalta, pelaaja voi avata erikoisesineitä ja vaihtoehtoisia asusteita Travisille.

## Lähteet

## Aiheesta muualla
* Silent Hill: Origins – MobyGames
Johanna II

**Johanna II** voi tarkoittaa seuraavia hallitsijoita:

*Johanna II, Burgundin kreivitär 1303–1330
*Johanna II, Navarran kuningatar 1328–1349
*Johanna II, Auvergnen kreivitär 1394–1424
*Johanna II, Napolin kuningatar 1414–1435
NewSpring Church

**NewSpring Church** on kristillinen seurakunta, joka sijaitsee Andersonin kaupungissa Etelä-Carolinassa, Yhdysvalloissa. Seurakunnalla on yhteensä yli 23 000 viikoittaista kävijää. CBS Newsin mukaan seurakunta oli Yhdysvaltain kahdeksanneksi suurin megakirkko vuonna 2019. Seurakunnan ensimmäinen tilaisuus pidettiin 16. tammikuuta 2000 Andersonin yliopiston Sullivan-rakennuksessa. Vuonna 2001 seurakunta siirtyi Rainey Fine Arts Centeriin.

Seurakunta muutti vuonna 2006 Andersonin kampukselle ja vuonna 2008 seurakunta avasi Greenvillen kampuksen. Nykyään seurakunta toimii useissa eri sijainneissa Etelä-Carolinassa.

## Lähteet
Saint John (Yhdysvaltain Neitsytsaaret)

**Saint John** (; ) on aiemmin Tanskan Länsi-Intiaan kuulunut saari, joka on vuodesta 1917 kuulunut Yhdysvaltain Neitsytsaariin.

Saari sijaitsee 5 km itään Saint Thomas -saaresta. Sen pinta-ala on 55 km². Saari on vuorinen, sen korkein kohta on 387 metriä merenpinnan yläpuolella, ja se on enimmäkseen metsien ja pensaikkojen peittämää. Saarella on satamakaupunki Cruz Bay.

Vuonna 1841 saarella oli 2&nbsp;555 asukasta, vuonna 1911 asukkaita oli 941. Vuonna  2010 asukkaita oli 4&nbsp;170, ja vuonna 2020 asukkaita oli 3&nbsp;881. Saari kuului Tanskalle vuodesta 1684 vuoteen 1917, jolloin Tanska myi saaren Yhdysvalloille.

Saarelle perustettiin kansallispuisto 1950-luvulla, jolloin Laurance S. Rockefeller osti suuren osan saarta ja lahjoitti alueen valtiolle kansallispuiston perustamista varten.

## Lähteet

## Aiheesta muualla
Elevation Church

**Elevation Church** on kristillinen seurakunta, joka sijaitsee Charlotten kaupungissa Pohjois-Carolinassa, Yhdysvalloissa. Seurakunnalla on yhteensä yli 22 200 viikoittaista kävijää. CBS Newsin mukaan seurakunta oli Yhdysvaltain yhdeksänneksi suurin megakirkko vuonna 2019. Seurakunnan johtavat pastorit ovat Steven Furtick ja Holly Furtick.

## Lähteet
Church of the Highlands

**Church of the Highlands** on kristillinen seurakunta, joka sijaitsee Birminghamin kaupungissa Alabamassa, Yhdysvalloissa. Seurakunnalla on yhteensä nooin 22 200 viikoittaista kävijää. CBS Newsin mukaan seurakunta oli Yhdysvaltain 10. suurin megakirkko vuonna 2019. Seurakunta on perustettu vuonna 2001 ja on tämän jälkeen kasvanut useiden kampusten seurakunnaksi Alabaman osavaltiossa. Seurakunnan perustaja ja johtava pastori on Chris Hodges.

## Lähteet
Saddleback Church

**Saddleback Church** on kristillinen seurakunta, joka sijaitsee Lake Forestin kaupungissa Kaliforniassa, Yhdysvalloissa. Seurakunnalla on yhteensä nooin 22 000 viikoittaista kävijää. CBS Newsin mukaan seurakunta oli Yhdysvaltain 11. suurin megakirkko vuonna 2019. Seurakunnan perustaja on pastori Rick Warren, joka on tullut maailmanlaajuisesti tunnetuksi kirjoistaan. Seurakunnan johtavat pastori ovat Andy Wood ja Stacie Wood.

## Lähteet
Southeast Christian Church

**Southeast Christian Church** on kristillinen seurakunta, joka sijaitsee Louisvillen kaupungissa Kentuckyssa, Yhdysvalloissa. Seurakunnalla on yhteensä nooin 21 800 viikoittaista kävijää. CBS Newsin mukaan seurakunta oli Yhdysvaltain 12. suurin megakirkko vuonna 2019. Seurakunnan johtava pastori on Kyle Idleman.

## Lähteet
Fidžin presidentti

**Fidžin presidentti** (, , ) on Fidžin valtionpäämies ja maan asevoimien ylipäällikkö. Presidentin virkakauden pituus on kolme vuotta ja sama henkilö voidaan nimittää uudelleen virkaan kerran. Nykyisenä presidenttinä toimii Naiqama Lalabalavu, joka vannoi virkavalansa 12. marraskuuta 2024.

Ensimmäisenä presidenttinä toimi entinen kenraalikuvernööri Penaia Ganilau, jonka sotilasvallankaappaus nimitti virkaan 5. joulukuuta 1987 julistettuaan Fidžin tasavallaksi. Vallankaappauksen seurauksena Fidži erotettiin Commonwealth realm -maiden joukosta.

Vuodesta 1997 lähtien presidentin valitsi suuri päällikköjen neuvosto. Neuvosto lakkautettiin vuonna 2007 Frank Bainimaraman tekemän vallankaappauksen yhteydessä, mutta perustettiin uudelleen vuonna 2023. Vuodesta 2015 lähtien presidentin on valinnut Fidžin parlamentti. Tällöin presidentiksi valittiin silloinen työministeri Jioji Konrote.

Vuoden 2013 perustuslain mukaan presidentiksi nimitettävän henkilön tulee täyttää seuraavat ehdot:

* on ansioitunut urallaan joko kotimaassa tai kansainvälisesti joko yksityisellä tai julkisella sektorilla
* on vain ja ainoastaan Fidžin kansalainen
* ei ole minkään poliittisen puolueen jäsen tai toimi sellaisen luottamustehtävissä
* ei ole ehdolla mihinkään muuhun valtiolliseen virkaan
* ei ole viimeisen 6 vuoden aikana ollut rikosepäilyn kohteena tai saanut tuomiota rikoksesta

Vuonna 2014 presidentin vuosipalkka oli 130&nbsp;000 Fidžin dollaria.

## Lähteet
Ruotanen

**Ruotanen** voi tarkoittaa:

* Ruotanen, kylä Pyhäjärvellä
* Ruotanen, järvi Karstulassa
* sukunimenä;
** Aino Ruotanen, suomalainen kanteletaiteilija, laulaja, säveltäjä ja pedagogi
** Arto Ruotanen (s. 1961), suomalainen jääkiekkoilija ja olympiamitalisti
** Christian Ruotanen (s. 2002), suomalainen lapsinäyttelijä
Central Christian Church (Henderson)

**Central Christian Church** on kristillinen seurakunta, joka sijaitsee Hendersonn kaupungissa Nevadassa, Yhdysvalloissa. Seurakunnalla on yhteensä nooin 21 000 viikoittaista kävijää. CBS Newsin mukaan seurakunta oli Yhdysvaltain 13. suurin megakirkko vuonna 2019. Seurakunnan johtava pastori on Jud Wilhite, joka on toiminut seurakunnassa vuodesta 2003 lähtien. Wilhiten kaudella seurakunta on kasvanut monipaikkaiseksi kirkoksi, jolla on fyysisiä toimipisteitä Nevadassa, Arizonassa, Floridassa, Meksikossa ja Australiassa. Seurakunta tekee vankilatyötä God Behind Bars-järjestön kanssa.

## Lähteet
Dream City Church

**Dream City Church** on kristillinen seurakunta, joka sijaitsee Phoenixin kaupungissa Arizonassa, Yhdysvalloissa. Seurakunnalla on yhteensä noin 21 000 viikoittaista kävijää. CBS Newsin mukaan seurakunta oli Yhdysvaltain 14. suurin megakirkko vuonna 2019. Seurakunnan johtava pastori on Luke Barnett.

## Lähteet
Second Baptist Church Houston

**Second Baptist Church Houston** on kristillinen seurakunta, joka sijaitsee Houstonin kaupungissa Texasissa, Yhdysvalloissa. Seurakunnalla on yhteensä noin 20 600 viikoittaista kävijää. CBS Newsin mukaan seurakunta oli Yhdysvaltain 15. suurin megakirkko vuonna 2019. Seurakunnan johtava pastori on H. Edwin Young.

## Historia
Houstonin Second Baptist Church syntyi 121 henkilön voimin Taylor Schoolissa pidetyssä rukouskokouksessa maaliskuussa 1927. Vuotta myöhemmin seurakunta osti Milamin ja McGowanin St. Paulin metodistikirkon rakennukset ja nämä toimivat seurakunnan toimipisteinä kolmen vuosikymmenen ajan. Vuonna 1957 seurakunta siirsi kampuksen Woodwayn ja Vossin alueelle.

Seurakunnan johtajan etsintä käynnistettiin vuonna 1976 ja vuonna 1978 tohtori Ed Young aloitti seurakunnan viidentenä pastorina. Vuosien aikana seurakunta on rakentanut toimintakeskuksen Woodwayhyn. Seurakunta on laajentanut vuosien aikana toimintaa useille kampuksille ja verkkoon.

## Lähteet
Christ Fellowship

**Christ Fellowship** (myös **Christ Fellowship Church**) on kristillinen seurakunta, joka sijaitsee Palm Beach Gardensin kaupungissa Floridassa, Yhdysvalloissa. Seurakunnalla on yhteensä noin 18 900 viikoittaista kävijää. CBS Newsin mukaan seurakunta oli Yhdysvaltain 16. suurin megakirkko vuonna 2019.

Seurakunnan toiminta alkoi vuonna 1984 Tom ja Donna Mullinsin vetämän raamattupiirin kautta. Mullinsit toimivat edelleen seurakunnan johtavina pastoreina. Seurakunta toimii useissa eri kohteissa Floridassa.

## Lähteet
Calvary Chapel (Fort Lauderdale)

**Calvary Chapel Fort Lauderdale** on tunnustuskuntiin kuulumaton evankelis-kristillinen seurakunta, joka sijaitsee Fort Lauderdalen kaupungissa Floridassa, Yhdysvalloissa. Bob Coy perusti seurakunnan vuonna 1985 osana laajempaa Calvary Chapel-liikettä, joka sai alkunsa Kaliforniassa.  Seurakunta painottaa Raamatun jakeittain tapahtuvaa saarnaamista ja lähetystehtävää.

Seurakunnalla on useita kampuksia Etelä-Floridassa, ja se houkuttelee viikoittain suuria kävijämääriä. Se toimii 75 hehtaarin alueella, johon kuuluu Calvary Christian Academy, yksi alueen suurimmista kristillisistä kouluista. Vuonna 2019 on yhteensä noin 18 500 viikoittaista kävijää. CBS Newsin mukaan seurakunta oli tuolloin Yhdysvaltain 17. suurin megakirkko.

## Seurakunnan johtajat
* 1985–2014: Bob Coy
* 2014– Doug Sauder

## Lähteet
Matti Järvenpää (kuvataiteilija)

**Matti Järvenpää** (s. 1959, Pori) on suomalainen kuvataiteilija, säveltäjä ja sanoittaja.

## Ura
Järvenpää aloitti uransa kuvittamalla sarjakuvaa "Töötti", joka ilmestyi 70-luvulla paikallisjulkaisussa Porin Lehti.

Ensimmäiset yksityisnäyttelynsä hän piti vuonna 1988 Porin kaupunginkirjastossa, ja vuonna 1989 Satakunnan Museossa sekä Emil Cedercreuzin museossa. Myöhemmin Järvenpää on pitänyt useita yksityisnäyttelyitä ja ollut mukana monissa yhteisnäyttelyissä ympäri Suomea muun muassa Helsingissä, Kokkolassa, Kurikassa, Oulussa, Porissa, Tampereella, Turussa, Vaasassa ja Vammalassa. Vuonna 2007 hän piti 20-vuotisjuhlanäyttelynsä Haikon kartanossa. Järvenpää on esitellyt tuotantoaan myös Texasissa Yhdysvalloissa. 

Järvenpään ohjaajina ovat toimineet mm. taiteilijaprofessori Onni Oja sekä kuvataiteilija Reijo Meller.

## Taide
Järvenpään uran perusta on öljyvärimaalaus. Hän tekee nais-, meri- ja eläinaiheisia maalauksia sekä naivistisia viiksekkäitä pelimanneja.

Järvenpää on julkaissut teoksistaan ja työstään omakustannekirjan *Elämäntapana taide* ja vihkosen *Vartalonmyötäinen melodia*.

## Musiikki
Järvenpää on säveltänyt ja sanoittanut kaksi albumia, *Oluella* ja *[[Make Tommila#Diskografia|Matkalla]]*, ja singlen *Vettä sataa*.

## Lähteet
Charlotte FC

**Charlotte FC** on yhdysvaltalainen jalkapalloseura, joka pelaa Yhdysvaltain ja Kanadan korkeimmalla sarjatasolla Major League Soccerissa. Joukkue pelaa kotiottelunsa Pohjois-Carolinan Charlottessa sijaitsevalla Bank of America Stadiumilla, jonka kapasiteetti useimmissa jalkapallo-otteluissa on 38 000 katsojaa.

Charlotte FC pelasi ensimmäisen MLS-kautensa vuonna 2022. Joukkue sijoittui liigan itäisen konferenssin yhdeksänneksi.

## Joukkue
### Kokoonpano
*Päivitetty: [[5. marraskuuta]] [[2023]]*

### Valmentajat
* **Päävalmentaja**: Dean Smith
* **Apuvalmentaja**: Christian Fuchs
* **Apuvalmentaja**: Pa-Modou Kah
* **Maalivahtivalmentaja**: Aron Hyde
* **Videovalmentaja**: Rohan Sachdev
* **Psyykkinen valmentaja**: Andrea Cannavacciuolo

## Lähteet

## Aiheesta muualla

* Seuran kotisivut
Manunsaari

**Manunsaari** tai **Oravasaari** on Leppäveden saari Jyväskylässä Kotaselän ja Kaivoveden välissä. Sen pituus on noin 3&nbsp;km. Nimestään huolimatta Oravasaaren kylä ei sijaitse saarella, mutta saarella sijaitsee kulmakunta, jonka nimi on Manunsaari. Saaren pohjoisosassa on lapinraunio. Saaren ja mantereen välillä kulkee Karjutsalmen ylittävä tie.

Saaren itäosassa on yksi lampi, jonka vedet laskevat Leppäveden Haapasalmeen. Uudempiin karttoihin ei ole merkitty lammen nimeä, mutta vuoden 1845 pitäjänkartalla lammen nimenä on *Oralampi*.

Jyväskylän kaupungin virallisessa kaupunginosajaossa Manunsaari kuuluu Pitkäjärven kaupunginosaan. 

## Lähteet
Läskilampi

**Läskilampi** voi tarkoittaa seuraavia:

* Läskilampi, lampi Pelkosenniemellä
* Läskilampi, lampi Soinissa

## Katso myös
* Läskijärvi
Project Rene

**Project Rene** tai **The Sims 5** on tuleva Electronic Artsin The Sims -pelisarjaan kuuluva simulaatiopeli. Se tulee olemaan ilmaiseksi pelattava.

## Lähteet
Arpaisten ulkoilu- ja vaellusreitti

**Arpaisten ulkoilu- ja vaellusreitti** on 55 kilometrin pituinen vaellusreitti Soinissa ja Ähtärissä.

Reitin keskus on Arpainen-järven rannalla sijaitseva Arpaiskämppä, jonka läheisyydessä on sauna ja nuotiopaikka. Arpaiskämpän on rakentanut ähtäriläinen Kaarle Leppäkangas vuonna 1925. Arpaiskämpältä on noin 28 kilometrin matka reitin molempiin lähtöpisteisiin. Lähtöpisteet sijaitsevat Soinissa lähellä keskustaa Lauttosen virkistysalueella ja Ähtärissä eläinpuiston läheisyydessä.

Arpaiskämpän lisäksi reitin varrella on useita taukopaikkoja. Soinin osuudella sijaitsevat Saarilammin laavu sekä nuotiopaikkoina Kaihiharju, Läskilampi ja Löytöjoki. Ähtärin osuudella on Niemisjoen varrella Nuutinkosken kota, Ohrakosken kota ja Ohrakosken laavu sekä osuuden puolivälissä Saarisen laavu.

Arpaisten ulkoilu- ja vaellusreitti on osa Euroopan E6-kaukovaellusreittiä. Arpaisen alueella Soinin ja Ähtärin rajalla sijaitseva Ison Koirajärven harju on luokiteltu Natura 2000&nbsp;-suojelualueeksi.

## Lähteet

## Aiheesta muualla
* Arpainen.fi: Arpaisten ulkoilu- ja vaellusreitin verkkosivut
Lillebil Ibsen

**Lillebil Ibsen** (synt. **Sofie Parelius Monrad Krohn**; 6. elokuuta 1899 Kristiania – 22. elokuuta 1989 Oslo) oli norjalainen näyttelijä ja tanssija. Ibsen esiintyi muun muassa Norjan kansallisteatterissa ja Det Nye Teaterissa. Hän teki sekä komedia- että draamarooleja.

Ibsenin äiti oli näyttelijä Gyda Christensen ja puoliso elokuvaohjaaja Tancred Ibsen.
## Lähteet

## Aiheesta muualla
Gyda Christensen

**Gyda Marthe Kristine Christensen** (o.s. **Andersen**; 21. toukokuuta 1872 Kristiania – 20. elokuuta 1964 Oslo) oli norjalainen näyttelijä, tanssija ja teatterinjohtaja. Hän oli vuosina 1899–1920 kiinnitettynä Norjan kansallisteatteriin, 1920–1928 Centralteatretiin ja vuodesta 1928 Det Nye Teateriin, jossa hän toimi teatterinjohtajana vuosina 1939–1945.

## Yksityiselämä
Gyda Christensen oli naimisissa kolmesti. Ensimmäinen aviomies oli insinööri Georg Monrad Krohn, jonka kanssa hän sai Lillebil Ibsenin. Toinen avioliitto oli näyttelijä Halfdan Christensenin kanssa ja viimeinen puoliso oli poliitikko C. J. Hambro.

## Lähteet

## Aiheesta muualla
Moman piiri (Mosambik)

**Moman piiri** () on Mosambikin Nampulan maakuntaan kuuluva piiri. Piirin on väkiluku oli Mosambikin tilastokeskuksen (INE) ennusteen mukaan 376&nbsp;378 vuonna 2022. Väestönlaskennoissa asukasluvuksi saatiin  238&nbsp;655 (VL 1997) ja 318&nbsp;461 (2007) ja 324&nbsp;442 (VL 2017). Piirin hallintokeskus on Macone (Macone Sede, myös Moma). Se sijaitsee Intian valtameren rannalla, linnuntietä 182 kilometriä aluekeskus Nampulasta etelään.

Moman piiri rajoittuu etelässä Intian valtamereen, lännessä Zambezian maakunnan Pebanen ja Gilén piireihin, pohjoisessa Mogovolasin piiriin sekä idässä Angochen ja Larden piireihin.

Moman piirin pinta-ala on supistunut 2010-luvulla, koska piiristä on vuonna 2013 lohkaistu Larden piiri. Vielä vuoden 2013 alun tilastoissa Moman piirin pinta-ala oli 5&nbsp;814 neliökilometriä, ja siihen kuului neljä hallinnollista aluetta (P.A. de Macone Sede, P. A. de Chalaua, P. A. de Larde ja P. A. de Mucuali). Larden piirin erottamisen jälkeen hallinnollisia alueita oli enää kaksi (P.A. de Macone Sede ja P. A. de Chalaua), ja 2022 piirin pinta-alaksi raportoitiin 3&nbsp;917 km².

## Lähteet
 

## Aiheesta muualla
Kuljetusrobotti

**Kuljetusrobotti** on erilaisten asioiden, kuten ruoan, kuljetukseen tai toimitukseen erikoistunut robotti. Kuljetusrobotti voi olla täysin itseohjautuva tai sen liikkeitä voidaan ohjata etäkäyttöisesti, joko jatkuvasti tai tarpeen mukaan avustaen esimerkiksi robotin jumittuessa.

## Ruoan toimitus Suomessa
Suomessa S-ryhmän Alepa otti ensimmäisenä käyttöön kuljetusrobottien avulla toimitettavat ruokatoimitukset pääkaupunkiseudulla vuonna 2022. S-ryhmä käyttää ruokatoimituksiin virolaisen Starship Technologies -yrityksen valmistamia robotteja. Asiakas ohjaa tilauksia ja toimitukseen liittyviä vaiheita mobiilisovelluksen avulla. Starshipin robotit käyttävät hyväkseen muun muassa useita sisäänrakenettuja kameroita ympäristön tarkkailemiseen sekä tekoälyä. Vuonna 2023 S-ryhmä laajensi kuljetusrobottien toimintaa muun muassa Tampereelle, Turkuun, Poriin, Raumaan, Jyväskylään ja Ouluun.

Kesäkuussa 2023 S-ryhmällä oli Suomessa käytössä 60 ruoankuljetusrobottia. Vuonna 2023 kuljetetuimpia tuotteita olivat maito, banaani ja kananmunat. Joulukuussa 2025 Suomessa oli käytössä yli 800 ruoankuljetusrobottia.

## Lähteet

## Aiheesta muualla
Den store barnedåpen

**Den store barnedåpen** on Tancred Ibsenin ohjaama elokuva vuodelta 1931. Se perustuu Oskar Braatenin samannimiseen näytelmään ja sitä pidetään Norjan ensimmäisenä äänielokuvana. Elokuva kertoo oslolaisista työväenluokkaisista naisista Alvildesta ja Dobbelt-Petrasta, jotka ovat kollegoita ja asuvat yhdessä. Alvildella on avioton lapsi, jonka hän yrittää saada kastetuksi. Kolmas päähenkilö on työtön Harald, joka muuttaa heidän luokseen.
## Lähteet
Kevin Korchinski

**Kevin Korchinski** (s. 21. kesäkuuta 2004 Saskatoon, Saskatchewan, Kanada) on kanadalainen jääkiekkoilija. Korchinski edustaa NHL-joukkue Chicago Blackhawksia. Hän on pelipaikaltaan puolustaja ja hän laukoo vasemmalta. 

Ennen NHL-uraansa Korchinski pelasi WHL-juniorisarjassa Seattle Thunderbirdsin joukkueessa. Chicago Blackhawks varasi hänet ensimmäisellä kierroksella seitsemännellä varausvuorolla .

## Tilastot

## Lähteet
Kilpilampi

**Kilpilampi** tarkoittaa seuraavia järviä ja lampia:

* Kilpilampi, lampi Hartolassa lähellä Nokkaa
* Kilpilampi, lampi Hartolassa lähellä Tokeensalmea
* Kilpilampi, lampi Heinolassa
* Kilpilampi, lampi Hirvensalmella
* Kilpilampi, lampi Keuruulla
* Kilpilampi, lampi Konnevedellä
* Kilpilampi, lampi Kouvolassa
* Kilpilampi, lampi Mäntyharjussa
* Kilpilampi, lampi Rautalampi
* Kilpilampi, lampi Soinissa
* Kilpilampi, lampi Uurasissa
* Kilpilampi, lampi Viroilla
* Kilpilampi, lampi Äänekoskella
* Iso Kilpilampi, lampi Uuraisissa.

## Katso myös
* Kilpilammi